Icelandair slutter første kvartal 2012 med stil – 23% stigning i passagertal

[**Icelandair**](http://www.icelandair.dk/) **afslutter årets første kvartal med en markant stigning i passagertallet i marts 2012 i forhold til samme måned sidste år. Hele 23% flere passagerer blev det til, hvilket omsat til tal er 305.011 mod 257.931. Første kvartal sluttede med en samlet passagerstigning på 18% eller sagt på en anden måde 305.011 rejsende mod 257.931 i første kvartal 2011.**

Island som destination er kommet for at blive – også i vintermånederne - og tallene taler for sig selv. Det totale antal turister der besøgte Island i marts i år steg med 31% i forhold til samme måned sidste år og de største stigninger er fra Danmark, Storbritannien og USA.

- Antal passagerer steg med 23% i marts 2012 i forhold til marts 2011.

- Antal passagerer i marts 2012 var 118.602 mod 96.693 i marts 2011.

Icelandair flyver året rundt fra de nordiske hovedstæder og er snart tilbage i Göteborg, Billund, Stavanger, Trondheim og Bergen efter vintepausen. Antal afgange i hele Skandinavien og Finland er øget og Icelandairs fartplan i 2012 er, i det hele taget, den mest omfangsrige i selskabets 75-årige historie. Åbningen af Icelandairs nyeste rute i USA, nemlig Denver, Colorado i maj er meget tæt på og Icelandair har således ni destinationer i Nordamerika.

Flyflåden, som består af Boeing 757, vokser her i 2012 og tæller16 fly mod 14 i 2011. Forventet passagertal i år er 2 mio.

Icelandair holder 75 års fødselsdag i 2012 og har ni destinationer i Skandinavien og Finland: København og Billund i Danmark, Stockholm og Göteborg i Sverige, Helsinki i Finland og Oslo, Bergen, Stavanger og Trondheim i Norge. I Nordamerika flyver Icelandair til New York, Boston, Minneapolis, Orlando, Seattle, Denver og Washington D.C.i USA og Toronto og Halifax, de to sidstnævnte i Canada. Se alle destinationer på <www.icelandair.dk>.